107. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 524 της 30/31 Δεκ. 1983 (ΦΕΚ Α΄ 200) Υπαγωγή των εργαζομένων επί πλοίων με Ελληνική σημαία ναυτικών-υπηκόων των Κρατώνμελών των Ευρωπαϊκών Κοινοτήτων καθώς και των απάτριδων και των προσφύγων στο Ναυτικό Απομαχικό Ταμείο και τον Οίκο του Ναύτη και προσαρμογή της σχετικής ασφαλιστικής νομοθεσίας, σε εκτέλεση του Κανονισμού (ΕΟΚ) 1408/71 του Συμβουλίου «περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος», όπως τροποποιήθηκε μεταγενέστερα. Έχοντας υπόψη: 1.Τις διατάξεις του άρθρ. 4 παρ. 1 του Νόμ. 1338/83 «εφαρμογή του κοινοτικού δικαίου» (ΦΕΚ 34/τεύχος Α/17.3.1983) καθώς και τις διατάξεις του άρθρ. 2 του Νόμ. 945/1979 (ΦΕΚ 170/τεύχος Α/27.7.79). 2.Το άρθρ. 3 του Νόμ. 1104/80 «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών οργανωτικών θεμάτων» (ΦΕΚ 298/τεύχος Α΄/29.12.1980) σε συνδυασμό με την παρ. 1 του άρθρ. 3 του Π.Δ. 574/1982 «Ανακατανομή των αρμοδιοτήτων των Υπουργείων» (ΦΕΚ 104/τεύχος Α/30.8.82). Την με αριθ. 784/1983 γνωμοδότηση του Συμβουλίου της Επικρατείας, με πρόταση των Υπουργών Εθνικής Οικονομίας και Εμπορικής Ναυτιλίας, αποφασίζουμε: Σκοπός Άρθρ.1.-Το Π.Δ/γμα αυτό έχει σκοπό να καθορισθούν οι φορείς κοινωνικής ασφάλισης στους οποίους υπάγονται οι εργαζόμενοι επί πλοίων με ελληνική σημαία, ναυτικοί υπήκοοι των Κρατών μελων των Ευρωπαϊκών Κοινοτήτων και να προσαρμοσθεί η Ελληνική νομοθεσία σε εκτέλεση των άρθρ. 1, 2 παρ. 1 και 2, 3 παρ. 1, 4 παρ. 1-3, 13 και 43 του Κανονισμού ΕΟΚ 1408/71 του Συμβουλίου «περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕΝ 149/2 της 5.7.71. Ειδική έκδοση στην Ελληνική, τεύχος 05 τόμος 001 σελ 73), όπως αυτός τροποποιήθηκε μεταγενέστερα από τους Κανονισμούς της ΕΟΚ αριθ. 2864/72 (ΕΕΝ της 19.12.72 «Ειδική Έκδοση στην Ελληνική τεύχος 05 τόμος 001 σελ. 227), 878/73 (ΕΕΝ της 26.3.73 Ειδική Έκδοση στην Ελληνική τεύχος 05 τόμος 001 σελ. 232), 1392/74 (ΕΕΝ της 4.6.74 Ειδική Έκδοση στην Ελληνική τεύχος 05 τόμος 002 σελ. 17), 2639/74 (ΕΕΝ της 15.10.74 Ειδική Έκδοση στην Ελληνική τεύχος 05 τόμος 002 σελ. 34), 1209/76 (ΕΕΝ της 30.4.1976 Ειδική Έκδοση στην Ελληνική τεύχος 05 τόμος 002 σελ. 78,2595/77 (ΕΕΝ της 21.11.1977 Ειδική Έκδοση στην Ελληνική τεύχος 05 τόμος 002 σελ. 201), 1517/79 (ΕΕΝ της 16.7.79 Ειδική Έκδοση στη Ελληνική  τεύχος  05  τόμος  003  σελ. 167),  2615/ (Μετά τη σελ. 714,682) Σελ. 714,683 Τεύχος ΣΤ61-Σελ. 37 79 (ΕΕΝ της 22.11.79 Ειδική Έκδοση στην Ελληνική τεύχος 05 τόμος 003 σελ. 181) και 2901/80 (Εεν της 10.11.80 Ειδική Έκδοση στην Ελληνική τεύχος 05 τόμος 004 σελ. 40). Άρθρ.2.-Η ασφάλιση των Ναυτικών στο Ναυτικό Απομαχικό Ταμείο (ΝΑΤ) και τον Οίκο του Ναύτη (ΟΝ) σύμφωνα με τις διατάξεις που ισχύουν κάθε φορά καλύπτει και τους υπηκόους Κρατών Μελών των Ευρωπαϊκών Κοινοτήτων καθώς και τους απάτριδες και πρόσφυγες που κατοικούν σε κράτος μέλος των Ευρωπαϊκών Κοινοτήτων, οι οποίοι εργάζονται επί πλοίων με ελληνική Σημαία σε ναυτικές ειδικότητες. Καλύπτει επίσης α)τα μέλη των οικογενειών και τους επιζώντες των ανωτέρω και β)τους επιζώντες ναυτικού ο οποίος ανεξάρτητα από την ιθαγένειά του είχε υπαχθεί στην ασφάλιση του ΝΑΤ και του ΟΝ, εφ’ όσον οι επιζώντες αυτοί είναι υπήκοοι Κράτους μέλους των Ευρωπαϊκών Κοινοτήτων ή απάτριδες ή πρόσφυγες που κατοικούν σε κράτος μέλος της ΕΟΚ, σύμφωνα με τα προβλεπόμενα στο άρθρ. 2 του Κανονισμού 1408. 2.Όπου στη νομοθεσία, που ισχύει για παροχή ασφάλισης στους ναυτικούς, αναφέρεται ο όρος «Έλληνας υπήκοος», νοείται για την εφαρμογή της προηγούμενης παραγράφου και ο υπήκοος των Κρατών μελών των Ευρωπαϊκών Κοινοτήτων, καθώς και τα υπαγόμενα στην παρ. 1 αυτού του άρθρου πρόσωπα. 3.Όπου στη νομοθεσία, που ισχύει για παροχή ασφάλισης στους ναυτικούς, αναφέρεται ο όρος «ναυτικός», νοούνται για την εφαρμογή της παρ. 1 του παρόντος άρθρου και οι υπήκοοι κράτους μέλους των Ευρωπαϊκών Κοινοτήτων, καθώς και οι απάτριδες και οι πρόσφυγες που κατοικούν σε κράτος μέλος των Ευρωπαϊκών Κοινοτήτων και είναι επαγγελματίες ναυτικοί κατά τους νόμους του εν λόγω Κράτους. Άρθρ.3.-Μετατροπή των παροχών αναπηρίας σε παροχές γήρατος. Η σύνταξη ατυχήματος που χορηγείται από το ΝΑΤ, σύμφωνα με τις διατάξεις του άρθρ. 14 του Κ.Ν. 792/1978 (Π.Δ. 913/1978 ΦΕΚ 220 Α), μετατρέπεται ύστερα από αίτηση του ενδιαφερόμενου ή αυτεπάγγελτα από το ΝΑΤ σε σύνταξη γήρατος, εφόσον ο δικαιούχος συγκεντρώνει τις προϋποθέσεις για τη χορήγηση τέτοιας σύνταξης. Από αυτή τη μετατροπή δεν σημειώνεται καμμία μείωση του ποσού της σύνταξης. Άρθρ.4.-Η ισχύς του Π.Δ/τος αυτού αρχίζει αναδρομικά από της 1.1.1981. Σελ. 714,684 Τεύχος ΣΤ61-Σελ. 38 19.Ι.α.107 Ναυτικό Απομαχικό Ταμείο